สวัสดีค่ะ คือรู้สึกกังวลและเครียดมากๆ คือฉันมีอะไรกับแฟน ใส่ถุงยางถูกต้อง ไม่หมดอายุ และไม่รั่ว หยั่งนอก(ภายในถุงยาง) วันที่ 25 ก.พ.(ซึ่งเป็นวันแรกที่ไข่ตก) และวันที่ 7 มี.ค. ทั้งสองวันคือป้องกันเหมือนกันค่ะ ฉันมีประจำครั้งสุดท้ายคือวันที่ 15-20 ก.พ. และปกติประจำเดือนมาตรงทุกครั้ง ฉันลองเช็ครอบเดือนในแอพพลิเคชั่น ทุกครั้งไม่เคยเคลื่อน แต่เดือนที่แล้ว มาเร็วก่อนกำหนด 1 วัน แต่เดือนนี้จริงๆต้องมาแล้วค่ะ ถึงวันกำหนดวันที่ 14-19 มี.ค.(เช็คตามแอพ) แต่ยังไม่มาเลยค่ะ อาการตอนนี้ คล้ายกับประจำเดือนจะมาค่ะคือ ปวดเมื่อยตัว สิวขึ้น ท้องอืด แต่ดูกี่ครั้งประจำเดือนก็ยังไม่มาเลยค่ะ ไม่มีอาการเวียนหัวและอาเจียน ไม่มีอาการเจ็บเต้านมหรือคัดเต้านมมาก ไม่มีอาการมีตกขาวหรือเลือดออกจากช่องคลอด ไม่มีไข้หรืออุณหภูมิสูง ทานอาหารได้ตามปกติ เป็นไปได้ไหมคะที่จะท้อง หรือแค่เครียดจนประจำเดือนไม่มาคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 2%ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลควรยืนยันการตั้งครรภ์ด้วยชุดตรวจการตั้งครรภ์ดูก่อนค่ะ ซึ่งชุดตรวจให้ผลบวกได้ตั้งแต่ 10-14 วันหลังปฏิสนธิ หากประจำเดือนมาช้าแล้วน่าจะให้ผลบวกได้ แต่ถ้าให้ผลลบ รอบเดือนก็ยังไม่มา ให้ไปยืนยันที่รพอีกครั้ง